TKSปันผลระหว่างกาล0.08 บ./หุ้น
ที.เค.เอส.เทคโนโลยีมีมติจ่ายเงินปันผลระหว่างกาล 0.08บาทต่อหุ้น หลังไตรมาส 2 กำไรเพิ่มขึ้น 100.5%
16 ส.ค. 2553

ที.เค.เอส.เทคโนโลยีมีมติจ่ายเงินปันผลระหว่างกาล 0.08บาทต่อหุ้น หลังไตรมาส 2 กำไรเพิ่มขึ้น 100.5%
นางสาวศิริวรรณ สุกัญจนศิริ  กรรมการผู้จัดการ บริษัท ที.เค.เอส. เทคโนโลยี (TKS) เปิดเผยว่า บริษัทมีกำไรสุทธิงวดไตรมาสที่ 2 ปี 2553   45.93 ล้านบาท  มีกำไรสุทธิต่อหุ้น   0.20 บาท เพิ่มขึ้น  100.5%  จากช่วงเดียวกันของปีก่อนที่มีกำไรสุทธิ  22.91 ล้านบาท  มีกำไรสุทธิต่อหุ้น  0.10 บาท  ขณะที่งวด   6 เดือนสิ้นสุดวันที่ 30 มิถุนายน 2553  มีกำไรสุทธิ 75.53 ล้านบาท  มีกำไรสุทธิต่อหุ้น   0.33 บาท  เพิ่มขึ้น  138.64  %   จากช่วงเดียวกันของปีก่อนที่ทำได้  31.65 ล้าน
ทั้งนี้ จากผลประกอบการที่เติบโตอย่างโดดเด่น ส่งผลให้ที่ประชุมคณะกรรมการบริษัท  มีมติอนุมัติจ่ายเงินปันผลระหว่างกาล สำหรับผลการดำเนินงานงวด  6 เดือนแรก  ให้กับผู้ถือหุ้นของบริษัทฯ ในอัตรา 0.08 บาท เป็นจำนวนหุ้น ทั้งหมด 231,131,840 หุ้น  รวมเป็นเงิน จำนวนทั้งสิ้น 18,490,547.20 บาท โดยกำหนดให้วันที่ 30 สิงหาคม 2553 เป็นวันกำหนดรายชื่อผู้ถือหุ้น (Record date) ที่มีสิทธิรับเงินปันผลระหว่างกาล และให้รวบรวมรายชื่อตาม ม.225 ของ พ.ร.บ.หลักทรัพย์ฯ โดยวิธีการปิดสมุดทะเบียนพักการโอนหุ้นในวันที่ 31 สิงหาคม 2553 และกำหนดจ่ายเงินปันผลระหว่างการในวันที่ 10 กันยายน 2553